CELEX: 62012TN0140
Language: mt
Date: 2012-03-28 00:00:00
Title: Kawża T-140/12: Rikors ippreżentat fit- 28 ta’ Marzu 2012 — Teva Pharma u Teva Pharmaceuticals Europe vs EMA

9.6.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 165/26
            
         Rikors ippreżentat fit-28 ta’ Marzu 2012 — Teva Pharma u Teva Pharmaceuticals Europe vs EMA
   (Kawża T-140/12)
   2012/C 165/45
   Lingwa tal-kawża: l-Ingliż
   
      Partijiet
   
   
      Rikorrenti: Teva Pharma BV (Utrecht, il-Pajjiżi l-Baxxi) u Teva Pharmaceuticals Europe BV (Utrecht, il-Pajjiżi l-Baxxi) (rappreżentanti: D. Anderson, QC (Queen’s Counsel), K. Bacon, barrister, G. Morgan u C. Drew, solicitors)
   
      Konvenuta: L-Aġenzija Ewropea għall-Mediċini
   
      Talbiet
   
   Ir-rikorrenti jitlobu li l-Qorti Ġenerali jogħġobha:
   
               —
            
            
               tannulla d-deċiżjoni tal-Aġenzija Ewropea għall-Mediċini, li tinsab fl-ittra tagħha tal-24 ta’ Jannar 2012, u li tirrifjuta li tilqa’ t-talba tagħhom għal tqegħid fis-suq;
            
         
               —
            
            
               tikkundanna lill-Kummissjoni għall-ispejjeż.
            
         
      Motivi u argumenti prinċipali
   
   Insostenn tar-rikors tagħhom, ir-rikorrenti jinvokaw motiv ibbażat fuq il-fatt li r-rifjut li tiġi vvalidata t-talba tagħhom għal awtorizzazzjoni ta’ verżjoni ġenerika ta’ prodott mediċinali orfni jikser l-Artikolu 8 tar-Regolament (KE) Nru 141/2000 (1) interpretat kif huwa xieraq. B’mod partikolari, tmur kontra l-formulazzjoni u s-sens tal-Artikolu 8, kif ukoll kontra l-politika li fuqha huwa bbażat dan ir-regolament u x-xogħol preparatorju tiegħu, l-esklużjoni ta’ verżjoni ġenerika ta’ prodott mediċinali orfni mis-suq għall-perijodu ta’ iktar minn għaxar snin previst mill-Artikolu 8(1) tal-imsemmi regolament. Ir-rikorrenti jallegaw ukoll li l-Artikolu 8(3) jippermetti li awtorizzazzjoni għal tqegħid fis-suq ta’ prodott mediċinali simili tingħata matul dan il-perijodu ta’ għaxar snin, b’deroga mill-ewwel subartikolu, f’ċerti ċirkustanzi speċifikati. Madankollu, tali awtorizzazzjoni ma għandux ikollha l-effett li testendi l-esklużività kummerċjali ta’ għaxar snin għall-ewwel prodott mediċinali orfni.
   
      (1)  Regolament (KE) Nru 141/2000 tal-Parlament Ewropew u tal-Kunsill, tas-16 ta’ Diċembru 1999, dwar il-prodotti mediċinali orfni (ĠU Edizzjoni Speċjali bil-Malti, Kapitolu 15, Vol. 5, p. 21)